Spesie: G. barbatus
Volgens legende is die Griekse toneelskrywer Aischylos oorlede na 'n lammergeier 'n skilpad op sy kop laat val het, wat gedink het dis 'n klip.
Die tipiese baardaasvoël is ongeveer 110 cm lank en het lang, smal, gepunte vlerke met 'n lang v-stert, asook donker vere op die bokant en bruin-kleurige onderkant. Die baardaasvoël het 'n swart masker op sy gesig wat aan die onderkant 'n baard vorm. Anders as meeste aasvoëls het baardaasvoëls nie 'n bles kop nie.
Baardaasvoëls verkies hoë berge of kranse of ander bergagtige gebiede met 'n hoogte van 500 m tot 4 000 m (meestal 2 000 m) bo seevlak.
Die voëls broei op kranslyste; hulle paar van mid-Desember tot mid-Februarie en die hen lê een tot twee eiers. Die eiers neem tussen 53 en 58 dae om uit te broei. Die kuikens spandeer 106 tot 130 dae in die nes, waarna hulle op hulle eie wegvlieg.
Die naam lammergier is afkomstig van die oortuiging dat die voël lammers aanval.
↑ BirdLife International (2008). Gypaetus barbatus. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 1 November 2008. Databasis inskrywing gee kortliks redes hoekom hierdie spesie nie bedreigd is nie.
Ontsluit van "https://af.wikipedia.org/w/index.php?title=Baardaasvoël&oldid=1476926"
Die bladsy is laas op 6 Augustus 2016 om 12:43 bygewerk.